|  |
| --- |
| Mal for prosjektbeskrivelse |

# Forprosjekt Maritim teknologi

Denne malen skal benyttes ved innsendelse av søknad på programmet Forprosjektstøtte Maritim teknologi. Vedlegget skal lastes opp i det elektroniske søknadsskjemaet, med alle punkter besvart, i den rekkefølgen som er gitt.

Prosjektbeskrivelsen vil supplere informasjon gitt i den elektroniske søknaden som opprettes i Enovas søknadsportal. Nettsider eller andre dokumenter, som henvises eller lenkes til, vil ikke bli vurdert i søknadsbehandlingen.

Formålet med programmet er å stimulere til økte investeringer i ny teknologi i maritim transport gjennom å støtte forprosjekter som gir tilstrekkelig underlag for at søker skal kunne ta et valg om investeringsbeslutning.

Med et forprosjekt menes et mindre utredningsprosjekt forut for et større investeringsprosjekt. Resultatet fra forprosjektet sammenfattes i Enovas mal for sluttrapport, og vil kunne inngå i beslutningsunderlaget til en søknad til program for teknologiutvikling maritim transport.

# Sammendrag

Oppsummering av de viktigste punktene i søknaden, maksimum 1 side. (Sammendraget benyttes i søknadssenteret ved opprettelse av søknad).

# Søker

Gi en kort beskrivelse av søker og eventuelle samarbeidspartnere i prosjektet basert på følgende:

* virksomheten, selskapsstruktur og antall ansatte
* Beliggenhet, produkter og tjenester, marked
* søkers rolle i for- og hovedprosjektet
* eventuelle partnere/underleverandører og deres roller
* kunde og kontraktstruktur
* søkers økonomiske forutsetninger for å kunne gjennomføre for- og hovedprosjektet

# Strategisk forankring

Redegjør kort for hvordan prosjektet er forankret i de sentrale aktørenes strategiske mål og planer, og hvordan prosjektet er strategisk forankret hos eventuelle samarbeidspartnere.

# Prosjekt

* Hva er formålet med hovedprosjektet som skal utredes gjennom forprosjektet?
* Hva er status for hovedprosjektet i dag, dvs. hva er allerede gjort før forprosjektet starter opp?
* Hvordan vil forprosjektet gjennomføres? Hvordan vil arbeidet fordeles mellom evt. samarbeidspartner og søker?
* Prosjektorganisering. Beskriv kort hvilken relevant kompetanse søker selv har, hvilken kompetanse samarbeidspartnerne har og hvilken kompetanse som eventuelt er planlagt leid inn.

# Arbeidspakker i prosjektet

Arbeidspakkene skal bidra til underlag/dokumentasjon til å søke om investeringsstøtte eller lån gjennom Enovas programmer for teknologiutvikling maritim transport. Se mal for prosjektbeskrivelse for teknologiprogrammene for ytterligere informasjon om krav til dokumentasjon ved innsendelse av søknad.

## Arbeidspakke A – Teknologi

Arbeidspakke A inneholder spesifikasjon av teknisk utforming, samt beskrivelse av innovasjonsgrad, teknologimodenhet og kommersiell modenhet, samt risikovurderinger knyttet til løsningen.

## Arbeidspakke B – Kostnadsutvikling og markedspotensialet

I arbeidspakke B beskrives forventet kostnadsutvikling for teknologien i løsningen, og hvordan prosjektet kan bidra til at teknologien kan etablere seg i markedet på sikt. Beskriv hvordan utviklingsløpet ser ut, og hva som vil kreves for at løsningen skal blir konkurransedyktig på sikt. Beskriv spredningspotensialet for teknologien i prosjektet.

*Investeringsbudsjett:*

Skill mellom innkjøp av tjenester, egne timer og maskiner og utstyr. Det er ønskelig at budsjettpostene er så detaljerte som mulig. «Myke kostnader» deles i for eksempel engineering/design, merkostnader til oppfølging og klassifisering, samt ekstra idriftsettelseskostnader. Maskiner og utstyr spesifiseres slik at det er mulig å se prisestimater for hovedkomponenter.

*Kostnadsutvikling:*

Hvilke kostnader forventes redusert i neste prosjekt (eksempelvis engineeringskostnader, med risikopåslag for førstegangs implementering av teknologien, og reduksjon i kostnader som følge av erfaring og kunnskap fra første prosjekt). Videre ønskes en forventet prisutvikling over tid ved økt volum. Beskriv hva som skal til for at teknologien kan bli lønnsom på sikt uten støtte, og hvordan prosjektet bidrar til denne utviklingen.

Vi oppfordrer til god dialog og samarbeid med leverandører, design og verftsindustrien slik at dere får et så godt som mulig underlag.

**Arbeidspakke C – Forventede resultater**   
I arbeidspakke C skal klimaresultatet for prosjektet utredes i form av reduksjon av fossilt drivstoff. Beskriv hvordan resultatet er beregnet, og hvordan oppnådd resultat skal dokumenteres.

**Arbeidspakke D – Leverandører av nullutslipp energibærere**  
I arbeidspakke D skal det innhentes kunnskap om potensielle leverandører av alternative nullutslipp energibærere. Beskriv tilgang på alternativt drivstoff, beregnet mengde og forventet pris.

## Eventuelle andre arbeidspakker

Prosjektet kan også omfatte ytterligere relevante arbeidspakker. Beskriv i tilfellet innholdet i disse.

# Prosjektøkonomi

Beskriv budsjett for forprosjektet. Kostnader per aktivitet fordelt på aktuelle aktører skal fremgå av budsjettet.

Hvis det ikke er besluttet om rådgivere/hvilke rådgivere som vil bidra inn i prosjektet, må det fremgå hvilken kompetanse og hvilket arbeidsomfang som er planlagt dekket med innleie.

|  |  |  |  |  |  |  |  |
| --- | --- | --- | --- | --- | --- | --- | --- |
| **Budsjettpost** | **Timer (NOK)** | | | **Innkjøpte tjenester (NOK)** | | | **SUM eks mva** |
|  | Søker AS | Samarbeids-partner1 | Samarbeids-partner2 | Rådgiver1 | Rådgiver2 | Rådgiver3 |  |
| Arbeidspakke A |  |  |  |  |  |  |  |
| Arbeidspakke B |  |  |  |  |  |  |  |
| Arbeidspakke C |  |  |  |  |  |  |  |
| Arbeidspakke D |  |  |  |  |  |  |  |
|  |  |  |  |  |  |  |  |
| SUM eks mva |  |  |  |  |  |  |  |

Enova godkjenner en sjablongmessig timesats inkludert overheadkostnader på inntil 1,2 ‰ av brutto årslønn, begrenset oppad til 1 200 kroner per time. Brutto årslønn vil si regnskapsført årslønn før skattetrekk. Det sjablongmessige påslaget for dekning av overheadkostnader omfatter kostnadene som allerede ligger i bedriftens regnskap. Disse kan være reisekostnader, kontorkostnader, IKT-kostnader, forsikringer, pensjonskostnader og liknende. Overheadkostnader som inngår i det sjablongmessige påslaget i timesatsen (for eksempel reiser) kan ikke i tillegg føres på prosjektregnskapet.

# Fremdriftsplan

Enkel fremdriftsplan med forprosjektets viktigste aktiviteter og milepæler. Forprosjektet skal sluttføres innen 6 måneder etter at tilskuddsbrev er signert.

# Eventuelle tilleggsopplysninger

Eventuelle andre opplysninger tilknyttet prosjektet som Enova bør være kjent med.